Kevadine aeg on täis taassünni imesid. Külma katte alt vabanedes hakkavad kõikjal looduses jälle elumahlad voolama. Päikese paitus annab rohelusele julgust taas oma "ninaotsad" välja pista - kas siis mullast võrsudes või pungadest paisudes. Elu avab end ja avastab vabaduse avarused. Kuidas sel ajal looduses kõik muudkui muutub, seda tunneme puhkemisekuul (st  aprillis) ka omal nahal. Talvisest külmast ja pimedast tingitud endassetõmbumine asendub nüüd kevadise kerguse ja suhtlemissooviga. Meie meeled toidavad end samuti looduse ilmutustest - lindude sädistamisest, lilleõite puhkemisest, päikeseküllastest päevadest. Ja just sellesse aega kuuluvad pidustused, millega tähistatakse seda taaspuhkemist.